La migranya és un tipus de mal de cap que es caracteritza per episodis repetits de gran intensitat, que poden impedir a la persona afectada desenvolupar les seves activitats, i que solen durar hores o fins i tot diversos dies.
És una malaltia tres vegades més comuna en dones que en homes i, generalment, s'inicia abans dels trenta anys i no més tard dels cinquanta anys.
És freqüent que hi hagi antecedents familiars.
Pot desencadenar-se per diversos estímuls com ara aliments (formatge, vi negre, xocolata), olors intenses, llums brillants, canvis de temps, alteracions del ritme del son, variacions hormonals o estrès.
El dolor és típicament unilateral (fa mal la meitat del cap), de caràcter pulsatiu (com un batec), i pot anar acompanyat de nàusees, vòmits i intolerància a la llum i al soroll.
Es distingeixen dues varietats de migranya: amb aura i sense aura.
L'aura és un conjunt de símptomes neurològics, generalment visuals (llums rutilants o visió borrosa), que solen precedir el mal de cap i duren entre quinze i trenta minuts.
Altres manifestacions són els trastorns de la sensibilitat i dificultats en l'expressió del llenguatge.
Les migranyes poden durar des de quatre fins a setanta-dues hores.
Són mals de cap crònics que poden presentar-se només una o dues vegades a l'any, o tan freqüentment com cada dia.
La causa de les migranyes són els canvis en el nivell d'una substància química anomenada serotonina que el cervell produeix i que pot tenir efecte sobre els vasos sanguinis.
Quan els nivells de serotonina són elevats els vasos sanguinis es fan més estrets, mentre que quan els nivells baixen els vasos sanguinis es dilaten, és a dir s'inflen.
El nivell de serotonina pot canviar segons el nivell de sucre a la sang, certs aliments i els canvis en el nivell d'estrogen, en el cas de les dones.
Una altra possible causa de la migranya es relaciona amb els gens que controlen l'activitat d'algunes cèl·lules cerebrals.
Alguns factors que poden desencadenar la migranya són:
En l'avaluació d'una persona afectada amb migranya el més important és la història clínica, és a dir, el relat dels símptomes per part de l'afectat o l'afectada.
Després s'ha de realitzar una exploració física i neurològica detallada, que en la persona amb migranya ha de ser normal.
Però depenent dels resultats, es valorarà la necessitat de fer altres exploracions complementàries per descartar que no sigui un mal de cap simptomàtic que amagui un altre tipus de procés.
Hi ha una sèrie de circumstàncies que obliguen a fer un estudi mèdic aprofundit per descartar altres malalties que es poden expressar com un mal de cap tipus migranya:
La migranya no es cura (encara que pot millorar o desaparèixer amb la menopausa).
Un tractament adequat pot alleugerir-ne el dolor i prevenir-ne l'aparició.
Pel que fa al tractament no farmacològic és molt important que els afectats intentin identificar i evitar els desencadenants específics de la seva migranya.
La fisioteràpia pot resultar útil en alguns casos.
Pel que fa al tractament farmacològic hem de diferenciar dos grups de medicaments: simptomàtics, que s'utilitzen per alleugerir el dolor, i preventius, que intenten evitar-ne l'aparició.
En el grup de tractament simptomàtic destaquen els antiinflamatoris, paracetamol, ergotamina i els seus derivats, i els fàrmacs denominats genèricament triptans.
El tractament farmacològic preventiu s'indica quan la migranya és molt freqüent o no respon adequadament al tractament simptomàtic.
Entre els fàrmacs amb activitat preventiva destaquen alguns antidepressius (amitriptilina), antihipertensius (beta bloquejants), antagonistes del calci (flunaricina), antiagregants (aspirina) i antiepilèptics (àcid valproic, topiramat).
L'elecció del tractament simptomàtic i preventiu l'ha de fer i controlar un metge o una metgessa.
És molt important evitar l'automedicació per prevenir l'aparició de cefalea crònica diària, que es desencadena per abús de medicació analgèsica.
Els medicaments que no requereixen recepta i els que són receptats que s'usen amb freqüència o en dosis grans poden causar altres problemes.
Una manera de prevenir la migranya és intentar evitar els desencadenants.
Dormir bastant i beure força líquids també ajuden a prevenir-la.
Qualsevol tècnica de relaxació que disminueixi la tensió quotidiana funciona per evitar migranyes, com també fer exercici amb regularitat.
L'exercici aeròbic pot ajudar a disminuir la tensió i a mantenir un pes adequat, ja que l'obesitat contribueix a les migranyes.
Quan es pateix migranya és recomanable que: